CELEX: 32011D0494
Language: sk
Date: 2011-08-05 00:00:00
Title: 2011/494/EÚ: Vykonávacie rozhodnutie Komisie z  5. augusta 2011 , ktorým sa povoľuje uvedenie fosfátovaného kukuričného škrobu ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom K(2011) 5550]  Text s významom pre EHP

9.8.2011   
            
            
               SK
            
            
               Úradný vestník Európskej únie
            
            
               L 204/23
            
         VYKONÁVACIE ROZHODNUTIE KOMISIE
   z 5. augusta 2011,
   ktorým sa povoľuje uvedenie fosfátovaného kukuričného škrobu ako novej zložky potravín na trh v súlade s nariadením Európskeho parlamentu a Rady (ES) č. 258/97
   [oznámené pod číslom K(2011) 5550]
   (Text s významom pre EHP)
   (2011/494/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť National Starch Food Innovation požiadala 23. augusta 2005 príslušné orgány Spojeného kráľovstva o uvedenie fosfátovaného diškrobfosfátu (fosfátovaného kukuričného škrobu) na trh ako novej zložky potravín.
            
         
               (2)
            
            
               Príslušný orgán Veľkej Británie na posudzovanie potravín vydal 27. apríla 2009 prvotnú hodnotiacu správu. V uvedenej správe dospel k záveru, že fosfátovaný diškrobfosfát je prijateľný ako nová zložka potravín.
            
         
               (3)
            
            
               Komisia postúpila všetkým členským štátom prvotnú hodnotiacu správu 4. mája 2009.
            
         
               (4)
            
            
               V rámci 60-dňovej lehoty stanovenej v článku 6 ods. 4 nariadenia (ES) č. 258/97 boli v súlade s uvedeným ustanovením vznesené odôvodnené námietky proti uvedeniu výrobku na trh.
            
         
               (5)
            
            
               Preto sa 10. februára 2010 uskutočnili konzultácie s Európskym úradom pre bezpečnosť potravín (EFSA).
            
         
               (6)
            
            
               Dňa 10. septembra 2010 EFSA vo vedeckom stanovisku k bezpečnosti fosfátovaného diškrobfosfátu ako novej zložky potravín (Scientific opinion on the safety of phosphated distarch phosphate as a novel food ingredient) (2) dospel k záveru, že fosfátovaný diškrobfosfát je bezpečný pri dodržaní navrhovaných podmienok použitia a príjmu.
            
         
               (7)
            
            
               Na základe vedeckého posúdenia sa zistilo, že fosfátovaný kukuričný škrob spĺňa kritériá stanovené v článku 3 ods. 1 nariadenia (ES) č. 258/97.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Fosfátovaný diškrobfosfát, ako je špecifikovaný v prílohe, môže byť umiestnený na trh v Únii ako nová zložka potravín na použitie v pečených pekárskych výrobkoch, cestovinách, raňajkových cereáliách a cereálnych tyčinkách s maximálnym obsahom 15 %.
   Článok 2
   Názov fosfátovaného diškrobfosfátu povoleného týmto rozhodnutím v označení potraviny s jeho obsahom je „fosfátovaný kukuričný škrob“.
   Článok 3
   Toto rozhodnutie je určené spoločnosti National Starch Food Innovation, Corn Products Ltd., Prestbury Court, Greencourts Business Park, 333 Styal Road, Manchester M22 5LW, Anglicko.
   
      V Bruseli 5. augusta 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  EFSA Journal 2010; 8(9): 1772.
   
      PRÍLOHA
      
         ŠPECIFIKÁCIA FOSFÁTOVANÉHO KUKURIČNÉHO ŠKROBU
      
      Opis: Táto nová zložka potravín je biely či takmer biely prášok.
      Fosfátovaný kukuričný škrob (fosfátovaný diškrobfosfát) je chemicky modifikovaný rezistentný škrob získaný zo škrobu s vysokým podielom amylózy kombinovaním chemických pôsobení na účely vytvorenia fosfátovaných väzieb medzi uhľovodíkovými zvyškami a esterifikovanými hydroxylovými skupinami.
      Číslo CAS: 11120-02-8
      Chemický vzorec: (C6H10O5)n [(C6H9O5)2PO2H]x [(C6H9O5)PO3H2]y
      n = počet glukózových jednotek; x, y = stupne substitúcie